ΑΠΌΦΑΣΗ ΤΟΥ ΣΥΜΒΟΥΛΊΟΥ ΚΑΙ ΤΗΣ ΕΠΙΤΡΟΠΉΣ της 22ας Νοεμβρίου 2007 σχετικά με τη θέση που πρέπει να τηρήσουν οι Κοινότητες στο διοικητικό συμβούλιο του Διεθνούς Κέντρου Επιστήμης και Τεχνολογίας όσον αφορά την προσχώρηση της Ελβετικής Συνομοσπονδίας στη συμφωνία για την ίδρυση Διεθνούς Κέντρου Επιστήμης και Τεχνολογίας μεταξύ Ηνωμένων Πολιτειών της Αμερικής, Ιαπωνίας, Ρωσικής Ομοσπονδίας και της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας, οι οποίες ενεργούν ως ένα μέρος (2007/834/ΕΚ, Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101, τον κανονισμό (ΕΟΚ) αριθ. 3955/92 του Συμβουλίου, της 21ης Δεκεμβρίου 1992, σχετικά με τη σύναψη, εξ ονόματος της Ευρωπαϊκής Οικονομικής Κοινότητας, της συμφωνίας για την ίδρυση Διεθνούς Κέντρου Επιστήμης και Τεχνολογίας μεταξύ των Ηνωμένων Πολιτειών της Αμερικής, της Ιαπωνίας, της Ρωσικής Ομοσπονδίας και, ενεργουσών υπό την ιδιότητα ενός μέρους, της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας (1), και ιδίως το άρθρο 3 παράγραφοι 1, 3 και 4, και τον κανονισμό (Ευρατόμ) αριθ. 3956/92 της Επιτροπής, της 21ης Δεκεμβρίου 1992, σχετικά με τη σύναψη από την Ευρωπαϊκή Οικονομική Κοινότητα Ατομικής Ενέργειας συμφωνίας για την ίδρυση Διεθνούς Κέντρου Επιστήμης και Τεχνολογίας μεταξύ των Ηνωμένων Πολιτειών της Αμερικής, της Ιαπωνίας, της Ρωσικής Ομοσπονδίας, και, ενεργουσών ως ένα μέρος, της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας (2), και ιδίως το άρθρο 3, την πρόταση της Επιτροπής, Εκτιμώντας τα ακόλουθα: (1) Η Ευρωπαϊκή Κοινότητα Ατομικής Ενέργειας και η Ευρωπαϊκή Οικονομική Κοινότητα, οι οποίες ενεργούν ως ένα μέρος (εφεξής «οι Κοινότητες»), συνήψαν στις 21 Δεκεμβρίου 1992 συμφωνία για την ίδρυση Διεθνούς Κέντρου Επιστήμης και Τεχνολογίας (εφεξής «συμφωνία»). (2) Στις 27 Φεβρουαρίου 2007, η Ελβετική Συνομοσπονδία γνωστοποίησε στο διοικητικό συμβούλιο του Διεθνούς Κέντρου Επιστήμης και Τεχνολογίας (εφεξής «διοικητικό συμβούλιο») την πρόθεσή της να γίνει συμβαλλόμενο μέρος της συμφωνίας. (3) Σύμφωνα με το άρθρο XIII της συμφωνίας, αρμόδιο για την έγκριση της προσχώρησης είναι το διοικητικό συμβούλιο. (4) Οι Κοινότητες αντιπροσωπεύονται στο διοικητικό συμβούλιο από την προεδρία του Συμβουλίου και την Επιτροπή, ΑΠΟΦΑΣΙΖΟΥΝ: Άρθρο 1 Εγκρίνεται, εξ ονόματος των Κοινοτήτων, η προσχώρηση της Ελβετικής Συνομοσπονδίας στη συμφωνία για την ίδρυση Διεθνούς Κέντρου Επιστήμης και Τεχνολογίας μεταξύ Ηνωμένων Πολιτειών της Αμερικής, Ιαπωνίας, Ρωσικής Ομοσπονδίας και της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας, οι οποίες ενεργούν ως ένα μέρος. Άρθρο 2 Οι αντιπρόσωποι της προεδρίας του Συμβουλίου και της Επιτροπής στο διοικητικό συμβούλιο εξουσιοδοτούνται να εγκρίνουν την προσχώρηση της Ελβετικής Συνομοσπονδίας στη συμφωνία. Βρυξέλλες, 22 Νοεμβρίου 2007.

[Source: multi_eurlex | Tokens: 2882]